stanford-oval/wikipedia huggingface dataset:
המשפט האחרון של פרמה
הכללות

את השאלה האם קיימים פתרונות למשוואה  \ x^{n}+y^{n}=z^{n} אפשר לשאול לא רק במספרים השלמים, אלא גם במערכות מתמטיות אחרות.
למשל, בחוג המספרים  \ \mathbb {Z} [{\sqrt {-7}}] מתקיים השוויון  \ (1+{\sqrt {-7}})^{4}+(1-{\sqrt {-7}})^{4}=2^{4}, כך שהמשפט אינו נכון שם (עבור n=4); בין חוגי השלמים של ההרחבות הריבועיות של הרציונליים,  \ \mathbb {Q} [{\sqrt {-7}}] הוא היחיד שבו יש פתרון עבור n=4. בין ההרחבות האלה, במקרים רבים יש פתרון עבור n=3, בעוד שעבור n=6 או n=9 אין אף לא הרחבה אחת שבה יש למשוואה פתרון. ידוע גם שאין למשוואה פתרונות בחוגי פולינומים מעל שדה (אם המאפיין של השדה אינו מחלק את n).
אוילר שיער שלא ניתן לפתור את המשוואה  \ x_{1}^{n}+\dots +x_{n-1}^{n}=z^{n} במספרים שלמים, כאשר  \ 2<n. השערה זו אינה נכונה, כפי שמראה השוויון  \ 27^{5}+84^{5}+110^{5}+133^{5}=144^{5}.
עבור פולינומים, ידועה הגרסה הבאה: מעל שדה F ממאפיין 0, אם n>2, אז כל פתרון  \ x(t)^{n}+y(t)^{n}=z(t)^{n} שבו  x,y,z פולינומים זרים, הוא למעשה פתרון בקבועים.
בתרבות

כמשפט מתמטי מפורסם למדי זכה המשפט האחרון של פרמה לאזכורים בסדרות טלוויזיה שונות, ובהן "משפחת סימפסון", שבה הציג הומר דוגמה נגדית (שגויה) למשפט, "דוקטור הו", שבה הדוקטור ה-11 משחזר את ההוכחה המקורית של פרמה, וב"מסע בין כוכבים: הדור הבא", בפרק משנת 1989, שבו מתאר הקפטן ז'אן-לוק פיקארד את המשפט כ"חידה שאולי לעולם לא נפתור". המשפט מוזכר גם בסרט "הרי את מכושפת לי".
ברומן "משפחת מושקאט" מאת יצחק בשביס-זינגר עציר מעביר את הזמן בניסיונות להוכיח את המשפט, שעליו קרא בעיתון "הצפירה", אף שברור לו שלא יצליח בכך. בסיפור הקצר "השטן וסיימון פלאג" מאת ארתור פורג'יס (Arthur Porges) מנסה סיימון להכשיל את השטן בדרישה שיוכיח את המשפט האחרון של פרמה. עוד מוזכר המשפט במחזה "ארקדיה" מאת טום סטופארד, ברומן "רציחות נוסח אוקספורד", שבו מתמטיקאים נוסעים באוטובוס מאוניברסיטת אוקספורד לאוניברסיטת קיימברידג' כדי לשמוע את הרצאתו של אנדרו ויילס, ועוד.
ראו גם

עקום פרמה
השערת ביל
לקריאה נוספת

סיימון סינג, המשפט האחרון של פרמה, הוצאת ידיעות אחרונות, 2000. (הספר בקטלוג ULI)
חיים שפירא, אינסוף - המסע שאינו נגמר, כנרת זמורה ביתן, 2010 (עמודים 168–186) (הספר בקטלוג ULI)
הערות שוליים

↑  להרחבה בנושא זה, ראו פרק 13 בספר "13 Lectures on Fermat's Last Theorem" מאת P. Ribenboim
↑  P. Pollack and C. Pomerance,  Math 75 notes, Lecture 23
↑  יפעת אדלר, הומר סימפסון נגד פייר פרמה, במדור "מאגר המדע" באתר של מכון דוידסון לחינוך מדעי, 19 ביוני 2015
סיימון סינג, הסודות המתמטיים של הסימפסונים, תרגם חיים שמואלי, הוצאת ספרי עליית הגג, 2018, הפרק "המשפט האחרון של הומר", עמ' 42–55
↑  יצחק בשביס-זינגר, משפחת מושקאט, תרגם צבי ארד, הוצאת זמורה ביתן, 1991, עמ' 562
| --- | --- |
בקרת זהויות :  NLI: 987007529001405171  BnF: cb12103508g (data)  GND: 4154012-8  LCCN: sh85047828  LNB: 000204373  NKC: ph135438 
פייר דה פרמה
דודל של גוגל, שהוצג ב-17 באוגוסט 2011, במלאת 410 שנים להולדתו של פייר דה פרמה
אנטון אוסטרובסקי

| --- | --- |

אנטון אוסטרובסקי בסרט "הבודדים"
 לידה:  6 ביוני 1982 (בן 42) נובוצ'רקסק
 תאריך עלייה:  1997
 שם במה:  קלין
 מדינה:  ישראל ישראל
 תקופת הפעילות:  מ-2003
 פרופיל ב-IMDb
אנטון "קלין" אוסטרובסקי (נולד ב-6 ביוני 1982) הוא שחקן וראפר ישראלי.
ביוגרפיה

אוסטרובסקי נולד ב-1982 בנובוצ'רקסק, רוסטוב, ברית המועצות (כעת רוסיה). בגיל 14 ביקר בישראל, באחת ממסגרות הסוכנות היהודית. ב-1997 עלה יחד עם משפחתו לארץ ישראל והתגורר במעלה אדומים. את קשיי הקליטה שלו תיאר בסדרה "דור אחד וחצי", ששודרה ב-2022 בתאגיד השידור כאן.
קריירה > קריירת משחק

ב-2009 השתתף אוסטרובסקי בסרט "הבודדים" כסשה בלוחין. על תפקיד זה, הועמד אוסטרובסקי לפרס אופיר לשחקן המשנה הטוב ביותר.
ב-2012 השתתף בסדרת הדרמה "תא גורדין", ב-2013 השתתף בסדרה ״להיות איתה״ כצ’ופי, האמרגן וחברו הטוב של אסף. ב-2014 השתתף בסרט "מנפאואר". ב-2017 השתתף בסדרה "בתולות" ב-2018 גילם פסיכולוג בסדרה ככה זה.
קריירה > קריירה מוזיקלית

ב-2003 הקים אוסטרובסקי יחד עם הראפר אחשתיים את הרכב ההארדקור היפ הופ הישראלי-רוסי "סאדייל". ב-2004 השתתף בהרכב ההיפ הופ הישראלי פי.אר. טרופרז, והקליט לאלבום היחיד של ההרכב, "מתוך הזוהמה".
ב-2010 הוציאו סאדייל את מיקסטייפ הבכורה שלהם, "יותר מכל אלבום אחר".
ב-18 באוקטובר 2010 הוציא קלין את מיקסטייפ הסולו הראשון שלו ”מטפס ערים” שהנחה שדרן הרדיו קובי מידן.
דיסקוגרפיה > אלבומי אולפן

2004: מתוך הזוהמה (בהרכב פי אר טרופרס)
2023: מילה ומעשה (עם גואטה)
דיסקוגרפיה > מיקסטייפים

2010: יותר מכל אלבום אחר (בהרכב סאדייל)
2010: מטפס ערים
דיסקוגרפיה > מיני-אלבומים

2012: מהפכה 6
דיסקוגרפיה > אוספים

2012: הלהיטים הגדולים (בהרכב סאדייל)
2020: הקלטות האבודות: 2003–2019 (בהרכב סאדייל)
חיים אישיים

אוסטרובסקי מתגורר בפתח תקווה.
הערות שוליים

↑  דור אחד וחצי, באתר תאגיד השידור כאן, ‏2022
↑   דוקותיים: אנטון הראפר מלמד צעירים שהארדקור אמיתי זה להיות נקי, סרטון בערוץ "כאן | דיגיטל - תאגיד השידור הישראלי", באתר יוטיוב (אורך: 07:54)
1225

שנת 1225 היא השנה ה-25 במאה ה-13. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

1225 – קרב גארני בין הממלכה הגאורגית המאוחדת לבין האימפריה הח'ווארזמית (ח'ווארזם)
נולדו

תומאס אקווינס, פילוסוף נוצרי (נפטר ב-1274)
1 במאי – ז'אן דה ז'ואנוויל, סופר צרפתי (נפטר ב־1317)
נפטרו

29 בספטמבר – ארנו אמורי, נזיר ציסטרציאני קטלאני
28 באוקטובר – ג'י-אן, משורר, היסטוריון ונזיר בודהיסטי יפני (נולד ב-1155)
ראו גם

ילידי 1225‎
נפטרים ב-1225‎
פיט אסטודילו

| --- | --- |
פיט אסטודילו, 2016
פיט אסטודילו, 2016
 לידה:  1 בדצמבר 1963 (בן 60) לארדו, ארצות הברית 
 מוקד פעילות:  ארצות הברית 
 פרופיל ב-IMDb
 
פדרו אסטודילו (באנגלית: Pete Astudillo; נולד ב-1 בדצמבר 1963), הידוע בשם פיט אסטודילו, הוא זמר-יוצר, מפיק מוזיקלי ורקדן אמריקאי. הוא מכונה בתור "בייביפייס הלטיני" על ידי הדיילי ג'ורנל, ונחשב לעמוד תווך מאחורי המוזיקה של סלינה, שכן הוא שיתף פעולה או כתב יחד עם מוזיקאים נוספים את שיריה. הוא כתב או שיתף פעולה בכמה משירי המוזיקה הפופולריים ביותר של הטחאנו בשנות ה-90 ונכנס להיכל התהילה של הטחאנו רוטס בשנת 2019. השפעתו על סצנת המוזיקה הלטינית של ארצות הברית טמונה בתפקידו כמוזיקאי לפי בילבורד.
לאחר התיכון, הוא למד חינוך מוזיקלי, והקים את לוס באד בויז עם ג'ו אוג'דה. הם התגלו על ידי תקליטן מקומי, והצטרפו לסלינה ולוס דינוס, והתאקלמו שם בדצמבר 1988. התוספת של אסטודילו כללה שירה עם סלינה ולקיחת תפקידים שונים בתוך הדינמיקה של הלהקה. תרומתו של אסטודילו לכתיבת שירים עבור הלהקה החלה עם "Besitos" (1989), שנכתב בשיתוף עם המפיק-יוצר של הקבוצה א.ב. קינטנייה, מה שהוביל את סלינה ולוס דינוס לחקור את ז'אנר הקומביה. הלחנים שלו ל-Ven Conmigo (1990) תרמו להצלחתו המסחרית; זהו אחד מהאלבומים הלטיניים המצליחים ביותר שיצאו. Ven Conmigo נבחר על ידי ספריית הקונגרס לשימור במרשם ההקלטות הלאומי של ארצות הברית בשל היותו "משמעותי מבחינה תרבותית, היסטורית או אסתטית" בשנת 2021. בתמיכת לוס דינוס וחתום בחברת קיו-פרודקשנס, הוציא אסטודילו את אלבום הסולו הראשון שלו, Entregate a Mi, בינואר 1992.
הערות שוליים

↑  Texas State Historical Association, Texas State Historical Association, Texas State Historical Association (באנגלית)
↑  Billboard Staff, Hispanic Heritage Month: The 50 Best Latin Songs of All Time, Billboard, ‏2020-09-15 (באנגלית אמריקאית)
↑  NOTICIAS EL COMERCIO PERÚ, Selena Quintanilla: quiénes fueron Los Bad Boys en la vida real | Pete Astudillo | Joe Ojeda | Los Bad Boyz | MAG, El Comercio Perú, ‏2021-01-14 (בספרדית)
↑  Selena Y Los Dinos
↑  Gold & Platinum, RIAA (באנגלית אמריקאית)
↑  Neely Tucker, Hispanic Heritage Month: Selena’s “Ven Conmigo” | Timeless, The Library of Congress, ‏2021-09-22
| סלינה |
| --- | --- | --- |
| אלבומים • סינגלים • שירים • פרסים ומועמדויות • וידאוגרפיה | אלבומים • סינגלים • שירים • פרסים ומועמדויות • וידאוגרפיה |  |
| אלבומי אולפן | Selena • Ven Conmigo • Entre a Mi Mundo • Amor Prohibido • Dreaming of You |  |
| פסקולים | Selena: The Original Motion Picture Soundtrack • Selena: The Series Soundtrack |  |
| אלבומי הופעה | Selena Live! • Selena Live! The Last Concert • Unforgettable: The Live Album • Selena ¡Vive! |  |
| אלבומי רמיקס | Siempre Selena • Anthology • Enamorada de Ti • Moonchild Mixes |  |
| אלבומי אוסף | Mis Mejores Canciones – 17 Super Éxitos • 12 Super Éxitos • Las Reinas del Pueblo • Éxitos y Recuerdos • All My Hits: Todos Mis Éxitos • All My Hits: Todos Mis Éxitos Vol. 2 • Ones • Greatest Hits • Momentos Intimos • Unforgettable • Dos Historias • Through the Years/A Traves de los Años • La Leyenda • Lo Mejor de...Selena |  |
| אלבומי וידאו | Selena Remembered • Live! The Last Concert • Performances |  |
| ערכים קשורים | סלינה ולוס דינוס • "פיאסטה דה לה פלור" • אנשים שהושפעו מסלינה • מיראדור דה לה פלור • "לסלינה, באהבה" • קיו-פרודקשנס • Selena Etc. • "סלינה לנצח" • Selena ¡Vive! • "סלינידד" • רצח סלינה ("הסוד של סלינה" • יולנדה סלדיבר • משפט יולנדה סלדיבר) • "סלינה" • "סלינה: הסדרה" • "קורפוס: סרט ביתי על סלינה" • ריקי ולה • פיט אסטודילו |  |
| סלינה – שירים |
| --- | --- | --- |
| Selena | "Contigo Quiero Estar" • "Sukiyaki" • "Mentiras" |  |
| Ven Conmigo | "Ya Ves" • "Baila Esta Cumbia" • "La Tracalera" |  |
| Entre a Mi Mundo | "Como la Flor" • "¿Qué Creías?" • "La Carcacha" • "Ámame" |  |
| Selena Live! | "No Debes Jugar" • "La Llamada" |  |
| Amor Prohibido | "Amor Prohibido" • "Bidi Bidi Bom Bom" • "No Me Queda Más" • "Fotos y Recuerdos" |  |
| Dreaming of You | "I Could Fall in Love" • "Tú Sólo Tú" • "Dreaming of You" • "I'm Getting Used to You" |  |
| Siempre Selena | "Siempre Hace Frio" • "Costumbres" |  |
| השתתפות בסינגלים | "Buenos Amigos" • "Donde Quiera Que Estés" • "Puede Ser" |  |
| שירים אחרים | "Dame Tu Amor" • "Quiero" • "Enamorada de Ti" • "No Quiero Saber" • "Missing My Baby" • "El Chico del Apartamento 512" • "El Toro Relajo" • "Techno Cumbia" • "Si Una Vez" • "Where Did the Feeling Go?" • "Last Dance/The Hustle/On the Radio" • "A Boy like That" • "Como Te Quiero Yo A Ti" |  |
| --- | --- |
בקרת זהויות :  ISNI: 0000 0000 3734 9653  LCCN: n2003080477  MusicBrainz: e1a5f24b-c747-4b6c-8628-e10438db1dbb  VIAF: 9225085   WorldCat (עם VIAF): 9225085
אווה ולארדינגרברוק

| --- | --- |

 לידה:  3 בספטמבר 1996 (בת 28) אמסטרדם, הולנד
 מדינה:  הולנד
 מפלגה:  מפלגה למען החירות 
 השקפה דתית:  נצרות קתולית 
 
אווה לוטה לואיזה ג'ואן ולארדינגרברוק (בהולנדית: Eva Lotte Louise Vlaardingerbroek; נולדה ב-3 בספטמבר 1996) היא פוליטיקאית, עיתונאית ופעילת ימין אירו-סקפטית ואנטי-פמיניסטית הולנדית.
חיים מוקדמים

ולארדינגרברוק נולדה באמסטרדם ב-3 בספטמבר 1996 לאם קתולית ולאב פרוטסטנטי, שניהם מתחום המוזיקה הקלאסית. שאביה הוא מוזיקולוג ומנהל קונצרטים לשעבר. היא נכדתו של התאולוג הפרוטסטנטי הרפורמי הקונטיננטלי, יוהנס ולארדינגרברוק.
ולארדינגרברוק גדלה בהילברסום. היא למדה פילוסופיה של המשפט באוניברסיטת אוטרכט, שם השתתפה בתוכנית המצטיינים של הפקולטה. לאחר מכן למדה בגרמניה באוניברסיטת לודוויג מקסימיליאן במינכן והשלימה את התואר הראשון שלה. לאחר מכן החלה את התואר בפילוסופיה של המשפט באוניברסיטת ליידן.
התזה שלה עוסקת בנושא ההתקשרות המינית בעידן #MeToo. את התואר השני סיימה בהצטיינות.
במהלך לימודיה, ולארדינגרברוקה הצטרפה למפלגת הימין הקיצוני הפוליטית "פורום לדמוקרטיה" (FvD) ב-2016. ב-2019 נשאה נאום נגד הפמיניזם המודרני בקונגרס המפלגה. בשנת 2019 התמחתה ולארדינגרברוק דרך מפלגת "פורום לדמוקרטיה" בפרלמנט האירופי בבריסל. לאחר מכן עזבה את בריסל כדי לעבוד כמרצה-חוקרת באוניברסיטת ליידן, במהלך עבודתה בליידן פרסמה כמה מאמרי דעה ב-Elsevier Weekblad.
ולרדינגרברוק היוותה קול חזק במחאת החקלאים ההולנדים. היא ידועה בביקורת שלה על ממשלת הולנד תחת ראש הממשלה לשעבר, מארק רוטה. היא הופיעה פעמים רבות, בתוכנית "טאקר קרלסון הלילה" של המנחה השמרני האמריקאי טאקר קרלסון. בפוקס ניוז ואצל מארק סטיין בתוכנית האירוח שלו בטלוויזיה הבריטית. באוקטובר 2020 עזבה את תפקידה באוניברסיטה ואת עבודת הדוקטורט שלה כדי להתמקד במלואה בקריירה פוליטית, ולאחר מכן הודעתו של מנהיג ה-FvD תיירי בודט ב-31 באוקטובר כי ולארדינגרברוק תאייש את המקום החמישי ברשימת המועמדים של המפלגה בבית הנבחרים.
לאחר מחלוקת על מנהיגותו של בודט והערות מפלות של חברי אגף הצעירים שהסלימו בנובמבר 2020, הודיעה ולארדינגרברוק בתוכנית הבוקר של WNL Goedemorgen Nederland ב-26 בנובמבר כי בחרה בצד שכנגד בודט. מאוחר יותר באותו יום, ולארדינגרברוק, יחד עם ו-Joost Eerdmans, Annabel Nanninga, ו־Nickz Pouw-Verweij פרסמו הצהרה משותפת שהודיעה על עזיבתם את המפלגה.
משמעות הדבר הייתה עזיבת הקריירה הפוליטית. באפריל 2023 פורסמה ב-Algemeen Dagblad חשיפה על כיצד בשנת 2021, חודשים לאחר הסכסוך והפיצול, FvD איימה עליה ועל חברים לשעבר אחרים בקנסות כבדים בגין הפרת סודיות המפלגה לכאורה. ולארדינגרברוק מעולם לא הוגשה רשמית ולא נמצאה אשמה בהפרת סודיות המפלגה ותיארה זאת כניסיון השתקה.
השקפות ואקטיביזם

בדצמבר 2019, נטען בעיתון Het Parool כי ולארדינגרברוק "זעזעה את הולנד הפמיניסטית בנאומה שנשאה נגד הפמיניזם המודרני", בנאום היא כינתה את הפמיניזם המודרני כ"סוג של דיסוננס קוגניטיבי הארדקור". וקבעה כי "לנאו-פמיניסטיות אין עמדה נחרצת על מה נחשב בעייתי ברב-תרבותיות והגירה, הדבר בולט במיוחד בנושאים המעסיקים אותן: כמו סקסיזם למשל. אז, מכך יוצא שהפמיניזם הזה הוא אכן אחת השטויות הגדולות של זמננו".
דבריה זכו לביקורת נוקבת מצד מספר פרשנים הולנדים: לאחר שהעיתון ההולנדי De Volkskrant וכמה מעיתונאים שלהם סימנו את ולארדינגרברוק כ"עלמת המגן של הימין הקיצוני" ו"נסיכה ארית" המהווה סכנה ל זכויות נשים ומיעוטים. היא כינתה את המאמר שנכתב נגדה "רצח אופי" על רקע פוליטי.
ולארדינגרברוק התבטאה גם נגד הפלות. לטענתה: "החיים מתחילים בהתעברות. לא משנה כמה החיים קטנים, הם קדושים. לומר אחרת זה צביעות מוסרית ואינטלקטואלית. לכן, אין זה בידך לקחת את החיים האלה. זה לא הגוף שלך, אז זה לא הבחירה שלך, פשוט".
במהלך מגפת ה-COVID-19, היא ביקרה נחרצות את הסגרים, חיסוני mRNA והגבלות אחרות ל-COVID-19, וקבעה כי העולם המערבי "מאבד את חירותו".
בינואר 2021, הופיעה בשידור חי ב"טאקר קרלסון הלילה" וטענה כי אירופה "צועדת לעבר מערכת חדשה, משטר עריץ, של פיקוח ושליטה המונית". כמו כן, בשנת 2021 היא עבדה במשך זמן מה בשוודיה כמגישה של תוכנית אירופה הפאן-אירופית שלה, "בואו נדבר על זה" בערוץ היוטיוב של כלי התקשורת השוודי Riks, המזוהה עם מפלגת השוודים הדמוקרטים.
ב-1 בינואר 2022 החלה לעבוד כיועצת משפטית במשרד עורכי דין, שם התמקדה בזכויות אדם וליטיגציה אזרחית.לאחר יותר מארבעה חודשים עזבה את המשרה הזאת.
באפריל 2022 נאמה ולארדינגרברוק בוועידת השמרנות הלאומית של בריסל וקראה לאנשים "לדחות את הגלובליזם ולאמץ את אלוהים". בתחילת יולי 2022, דיברה ולארדינגרברוק על משבר החנקן ההולנדי בערוץ הטלוויזיה האמריקאי פוקס ניוז בשיחה עם טאקר קרלסון. בהתייחס לתיאוריות הקונספירציה "ההחלפה הגדולה והאיפוס הגדול". ולארדינגרברוק טענה שהמשבר נוצל לגניבת קרקע מחקלאים כדי לבנות עליה בתים למהגרים. היא גם העריכה כי העלייה בפשע האלים בשוודיה קשור למה שהיא תיארה כמדיניות הגירה "קיצונית".
ולארדינגרברוק מופיעה בקביעות כפרשנית בתוכנית האירוח של מארק סטיין בערוץ הטלוויזיה הבריטי GB News, וכן בערוץ היוטיוב הימני-פופוליסטי Achtung, Reichelt! של ג'וליאן רייכלט, העורך הראשי לשעבר של העיתון הגרמני "בילד".
ב-11 במרץ 2023, השתתפה ולארדינגרברוק במחאה התומכת בחקלאי Zuiderpark כנגד הממשלה בהאג. בהפגנות, הצהירה כי "החקלאים שלנו נלחמים נגד הסוג הגרוע ביותר של עוול". בנובמבר 2023 הצהירה שהיא תצביע למפלגה לחופש (PVV) בראשות חרט וילדרס בבחירות הכלליות בהולנד ב-2023. במאי 2024 נאמה נאום רדיקלי על ההגירה באירופה בבודפשט, בנאום קראה להצלת אירופה וטענה שההחלפה הגדולה כבר אינה תיאוריה, אלא מציאות. הנאום נמחק בידי יוטיוב.
חיים אישיים

עד סוף 2020, ולארדינגרברוק הייתה במערכת יחסים עם הסופר הצרפתי ז'וליאן רושדי, שבין 2012 ל-2014 היה נשיא ג'נרציה ניישן, אגף הנוער של המפלגה הימנית הפופוליסטית הצרפתית Front National. במהלך הסכסוך בתוך ה-FvD בנובמבר 2020, שראה את ולארדינגרברוק פונה בפומבי נגד מנהיג המפלגה תיירי בודט, בודט חשף כי ולארדינגרברוק והוא ניהלו רומן ב-2017, שאליו השיב ולארדינגרברוק שהדבר לא היה יותר מאשר הרתפקאה קצרה.
ב-29 במרץ 2022, וויל ויט, פרשן לשעבר של קבוצת ההסברה השמרנית האמריקאית PragerU, הודיע שהוא ולארדינגרברוק התארסו. הזוג הכיר דרך המייסד-השותף של PragerU , דניס פרגר, כשנה לפני כן.
דיטריך פון קולטיץ

| --- | --- |

פון קולטיץ ב-1942
 לידה:  9 בנובמבר 1894 טירת ויזה, הקיסרות הגרמנית הקיסרות הגרמנית
 פטירה:  4 בנובמבר 1966 (בגיל 71) באדן-באדן, גרמניה המערבית גרמניה המערבית
 מדינה:  הקיסרות הגרמנית, גרמניה הנאצית, רפובליקת ויימאר, גרמניה 
 השתייכות:  הקיסרות הגרמנית הקיסרות הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1907–1945 (כ־38 שנים)
 דרגה:   גנרל חיל הרגלים
 תפקידים בשירות
 מפקד הדיוויזיה ה-260   מפקד הקורפוס ה-17   מפקד דיוויזיית הפאנצר ה-11   מפקד קורפוס הפאנצר ה-48   מפקד קורפוס הפאנצר ה-76   מפקד הקורפוס ה-25   מפקד הקורפוס ה-84   מושל פריז
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה   הצלב הגרמני בזהב
 
גנרל דיטריך פון קולטיץ (בגרמנית: Dietrich von Choltitz;‏ 9 בנובמבר 1894 – 4 בנובמבר 1966) היה המושל הצבאי הגרמני של פריז בעת סיום הכיבוש הגרמני של העיר בזמן מלחמת העולם השנייה. הפר את פקודתו של היטלר להחריב את פריז בשלב הלחימה האחרון.
ביוגרפיה > קריירה צבאית

בשנת 1907 הצטרף פון קולטיץ כשוחר למסגרת קדם-צבאית בדרזדן. במרץ 1914 הצטרף לרגימנט ה-8 של חיל הרגלים המלכותי הסקסוני בלייפציג בדרגת פאהנריך (Fähnrich, מקביל למועמד לקצונה).
במלחמת העולם הראשונה שירת פון קולטיץ בחזית המערבית וזכה לדרגת לויטננט בספטמבר 1914. 
מאוחר יותר שימש כשליש הגדוד השלישי באותו רגימנט.
הוא המשיך לשרת ברייכסווהר בתקופת רפובליקת ויימאר, והגיע לדרגת האופטמן בחיל הפרשים בשנת 1929. מאוחר יותר הפך למפקד הגדוד השלישי של רגימנט הצנחנים ה-16 (Luftlande-Infanterieregiment), ראשית בדרגת מיור ומ-1938 כאוברסט-לויטננט.
במלחמת העולם השנייה השתתף פון קולטיץ בשנת 1940 בכיבוש רוטרדם בצניחה (ועוטר על חלקו בקרב בצלב האבירים של צלב הברזל); בספטמבר 1940 מונה למפקד הרגימנט, והועלה לדרגת אוברסט ב-1941. ביוני 1942, בזמן המלחמה נגד ברית המועצות, היה הרגימנט של פון קולטיץ מעורב במצור על העיר סבסטופול. באותה השנה הועלה לדרגת גנרל מיור, ומונה למפקד הדיוויזיה ה-260, ובהמשך מונה למפקד הקורפוס ה-17, וב-1943 הועלה לדרגת גנרל לויטננט, ומונה למפקד דיוויזיית הפאנצר ה-11, עימה לחם בקרב קורסק. בספטמבר 1943 מונה פון קולטיץ למפקד קורפוס הפאנצר ה-48. במרץ 1944 הועבר פון קולטיץ לחזית האיטלקית ומונה למפקד קורפוס הפאנצר ה-76, ביוני 1944 הועבר פון קולטיץ לחזית המערבית ומונה למפקד הקורפוס ה-25, אך שבוע לאחר מכן מונה למפקד הקורפוס ה-84. מאוחר יותר, כשבוי של בעלות הברית באנגליה, התוודה בשיחה עם אסירים שכנים (שהוקלטה על ידי בריטי שלא הוא ולא שכניו הכירו) ש"מילוי הפקודה הקשה ביותר בחייו שקיבל ברוסיה [...] היה חיסול היהודים. אף על פי כן ביצע פקודה זו בשלמותה..." - הקלטה מה-29 באוגוסט 1944. משפטים אלו, שנמצאו בתקצירים כתובים של הקלטות בארכיון הבריטי, הוכרזו כזיוף על ידי בנו של פון קולטיץ. ההקלטות המקוריות לא נמצאו.
ביוגרפיה > מושל פריז

ב-1 באוגוסט 1944 הועלה פון קולטיץ לדרגת גנרל חיל הרגלים, וב-7 באוגוסט מונה למושל הצבאי של פריז. הוא הגיע לעיר בתשעה בחודש, זמן קצר לפני שהחלה בה התקוממות של מחתרות תנועת ההתנגדות הצרפתית. בשישה-עשר הימים הבאים הפר פון קולטיץ מספר פקודות מפורשות של אדולף היטלר להחריב את העיר. פקודתו של היטלר מ-23 באוגוסט הייתה: "אל לעיר ליפול בידי האויבים אלא כשהיא עיי חורבות". טענה מקובלת היא שהיטלר טילפן אל פון קולטיץ בזעם, וצווח לעברו "האם פריז בוערת?" ("?Brennt Paris").
פון קולטיץ הצליח לסכל התקוממות רחבה של תושבי פריז, וקרבות פנים אל פנים בתוככי העיר, בעזרת מגעים פעילים מסוגים שונים עם אויביו; משא ומתן עם הרזיסטנס מחד, והפגנת שרירים מאידך, שסייעו לו למנוע נזק חמור לעיר. פון קולטיץ, יחד עם 17,000 איש שהיו תחת פיקודו, נכנעו לגנרל הצרפתי פיליפ לֶקלֶרק דֶה אוֹטקלוֹק ומנהיג הרזיסטנס אנרי רול-טנגי, בתחנת הרכבת מונפרנאס ב-25 באוגוסט 1944. הודות לכך שמנע גרסה נוספת של סטלינגרד, נחשב פון קולטיץ על ידי רבים כ"מצילה של פריז".
פון קולטיץ הוחזק בשבי לתקופה מסוימת בטרנט פארק שבצפון לונדון. במתקן שבי זה הוחזקו שבויים גרמנים רמי-דרג רבים. הוא שוחרר משבי בעלות הברית באפריל 1947 ועבר להתגורר בעיר המרפא באדן-באדן.
נפטר בנובמבר 1966, כתוצאה ממחלת ריאה. פון קולטיץ נקבר בבית הקברות העירוני של באדן-באדן, בנוכחות קצינים צרפתים וגרמנים רמי-דרג.
סרטים

"האם פריז בוערת?" (?Paris brûle-t-il) - סרט בהפקה צרפתית-אמריקאית משנת 1966 על שחרור פריז והוראתו של היטלר להחריב את העיר, עם ז'אן-פול בלמונדו, קירק דאגלס וגרט פרבה (Gert Fröbe) בתפקיד הגנרל פון קולטיץ.
"דיפלומטיה" (Diplomatie) - סרט דרמה היסטורית בהפקה צרפתית-גרמנית משנת 2014, בבימויו של  פולקר שלנדורף, ובכיכובם של אנדרה דוסולייה בתפקיד הדיפלומט השוודי ראול נורדלינג, ונילס ארסטרופ בתפקיד הגנרל פון קולטיץ.
הערות שוליים

↑  Gen. Dietrich von Choltitz Dies; 'Savior of Paris' in '44 was 71", The New York Times, November 6, 1966, p. 88
| --- | --- |
בקרת זהויות :  BnF: cb11572218q (data)  GND: 118669281  ICCU: DDSV079118  ISNI: 0000 0000 7260 148X  LCCN: n89606793  SNAC: w6bz8htk  SUDOC: 083703586  VIAF: 95171754   WorldCat (עם VIAF): 95171754
הנוער העובד

ערך זה עוסק בתנועת הנוער העובד ההיסטורית, לפני האיחוד עם התנועה המאוחדת ב-1959. אם התכוונתם לתנועה לאחר האיחוד, ראו .
| --- | --- |
 תאריך ייסוד:  17 באוקטובר 1924
 תאריך פירוק:  1959 - התאחדה יחד עם התנועה המאוחדת לתנועת הנוער העובד והלומד
 השתייכות פוליטית:  שמאל
 אישים בולטים:  דוד כהן ("האבא" של הנוער העובד)
 
חניכי הנוער העובד בכינוס התנועה על הר הכרמל, קיץ 1945
חברי הנוער העובד, סניף טייבה, צועדים בחוצות תל אביב באחד במאי 1964
אירוע של הנוער העובד בתל אביב ב-1952, ברקע - סמל התנועה
הנוער העובד היא תנועת נוער שהוקמה ב-17 באוקטובר 1924, י"ט בתשרי תרפ"ה, בארץ ישראל על ידי בני נוער עובדים שהתאגדו במטרה להגן על עבודתם ועל זכויותיהם. הנוער העובד היא תנועת בת של הסתדרות העובדים הכללית בארץ ישראל, וחלק מתנועת העבודה. בשנת 1959 התאחדה תנועת הנוער העובד עם התנועה המאוחדת וביחד הן נקראות הנוער העובד והלומד. הנוער העובד היווה את החלק הדומיננטי בתנועה המאוחדת ועל כן הנוער העובד והלומד נחשב המשך ישיר שלו.
הנוער העובד בארץ ישראל לפני הקמת הסתדרות הנוער העובד

תנאי החיים של הנוער העובד בא"י לפני הקמת הסתדרות הנוער העובד היו קשים ביותר. בהיעדר חוק המגן על הנוער בעבודתו, היו בני הנוער עובדים ימי עבודה ארוכים, בעיקר בעבודות שירותיות (נקיון בתים, סבלות וכו'), ואף מועסקים כ"שוליות" בלא שכר למשך שנים מתוך תקווה לרכוש מקצוע. עבודת ילדים הקטנים מגיל 8–9 הייתה נפוצה. פיטורים בלא פיצויים היו שכיחים גם הם, ולילדים לא הייתה סמכות לפנות אליה. עד שנת תרפ"ד לא היו קיימים בתי ספר ערב שדאגו להשכלתם של הנערים העובדים, וכ-70% מהם לא ידעו קרוא וכתוב.
כמעט ולא התקיימו קשרים חברתיים בין הנערים העובדים לנערים הלומדים שהיו בחלקם מאורגנים בארגוני נוער בעלי אופי צופיי.
בין הגורמים לתחילת ההתארגנות של הנוער העובד היו:
הצמיחה בתנועת הפועלים והקמת "הסתדרות העובדים הכללית" כ-4 שנים לפני הקמת הנוער העובד. צמיחה שהובילה לפריחה של התודעה המעמדית בציבור בא"י.
בתי הספר ערב לנוער עובד שהחלו לפעול על ידי ההסתדרות הכללית החלו לייצר מפגשים בין הנוער העובד, כמו כן תרמו להכרתו הפועלית (בין הדמויות הבולטות בפעולה זו של ההסתדרות היו רחל כצנלסון (שז"ר), בת-שבע חייקין ודבורה נצר).
העלייה הרביעית הביאה עימה בני נוער בעלי השכלה של בית ספר עממי שנדחקו לעבודה בתנאי החיים החדשים. חלקם כבר היו פעילים בתנועות נוער בגולה.
כמו כן, הביאה עימה העלייה הרביעית תעשיינים ובעלי הון שפתחו בתי מלאכה ובתי חרושת (מהבולטים שבהם הוא אריה שנקר). עסקים אלה נזקקו לכוח אדם זול, ופעמים רבות למספר שוליות ונערי שליחויות במקביל. הדבר ייצר מפגשים של נוער עובד במקומות העבודה – דבר שלא התקיים בעסקים הקטנים בהם עבדו בני נוער לפני כן.